Bogdan Kiselevitš

Bogdan Aleksandrovitš Kiselevitš (; s. 14. helmikuuta 1990 Tšerepovets, Venäjän SFNT, Neuvostoliitto) on venäläinen jääkiekkopuolustaja.

Ura
Seuraura
Kiselevitš on Severstal Tšerepovetsin kasvatti. Hän debytoi seuran miesten kakkosjoukkueessa vain 15-vuotiaana Venäjän kolmanneksi korkeimmalla sarjatasolla Pervaja Ligassa kaudella 2005–2006. Kaudella 2006–2007 Kiselevitš oli joukkueen tehokkain puolustaja tehoilla 3+15=18, kuten myös seuraavalla kaudella 2007–2008 tehoilla 8+15=23. Hän siirtyi samalla kaudella TsSK VVS Samaraan pelaamaan lähinnä Venäjän toiseksi korkeimmalle sarjatasolle Vysšaja Ligaan. WHL-joukkue Tri-City Americans varasi Kiselevitšin 60. pelaajana CHL:n varaustilaisuudessa 2008. Hän ei kuitenkaan koskaan siirtynyt CHL:ään. Kauden 2008–2009 Kiselevitš aloitti samassa liigassa HK Lipetskin joukkueessa, mutta hän palasi kesken kauden kasvattajaseuransa Severstal Tšerepovetsin kakkosjoukkueeseen.

Kaudella 2009–2010 Kiselevitš nousi Severstal Tšerepovetsin KHL-joukkueeseen, jossa hän pelasi tulokaskautensa aikana 43 runkosarjaottelua ilman tehopisteitä. Kiselevitš teki KHL-debyyttinsä runkosarjan avauskierroksella 13. syyskuuta 2009 vieraissa Avtomobilist Jekaterinburgia vastaan. Hän sai ottelussa jääaikaa 10.56 minuuttia. Kiselevitš pelasi osan kaudestaan myös Venäjän nuorten sarja MHL:n Almaz Tšerepovetsissa, jonka sisäisen tehotilaston voiton hän jakoi Aleksandr Aljoškinin kanssa lukemalla +13. Kaudella 2010–2011 Kiselevitš teki KHL:ssä 26 runkosarja- ja neljässä playoff-ottelussa tehot 3+5=8. Hän teki KHL-uransa avausmaalin 2. lokakuuta 2010 Vitjaz Podolskia vastaan. 

Kaudella 2013–2014 Kiselevitš oli Severstalin tehokkain puolustaja tehoilla 3+10=13. Hän pelasi kauden aikana myös KHL:n tähdistöottelussa. Toukokuussa 2014 Kiselevitš teki Severstalin kanssa kaksivuotisen jatkosopimuksen. Vain runsas viikko myöhemmin seura kuitenkin kauppasi hänet TsSKA Moskovaan. Kaudella 2014–2015, 7. joulukuuta 2014 Kiselevitš valittiin KHL:n viikon puolustajaksi. Toukokuussa 2016 hän teki TsSKA:n kanssa kaksivuotisen jatkosopimuksen. Kaudella 2016–2017 Kiselevitš oli pudotuspeleissä joukkueen paras syöttäjä ja jakoi sisäisen pistepörssin voiton Stéphane Da Costan kanssa tehoilla 2+6=8.

Kiselevitš nousi kaudella 2017–2018 TsSKA:n varakapteeniksi.

Maajoukkueura

Kiselevitš oli voittamassa olympiakultaa venäläisten olympiaurheilijoiden joukkueessa 2018. Hän edusti Venäjää MM-kilpailuissa vuonna 2017, jolloin hän voitti pronssia. Kiselevitš jakoi joukkueensa sisäisen tehotilaston voiton Vladislav Gavrikovin kanssa lukemalla +9. Hänet valittiin Suomea vastaan pelatun pronssiottelun päätteeksi Venäjän ottelun parhaaksi pelaajaksi. Yhteensä Kiselevitš on pelannut 35 A-maaottelua tehopistein 3+7=10.

Tilastot
 2005–2006  Severstal Tšerepovets-2  RUS-3  24  0  4  4  16  –  –  –  –  – 2006–2007  Severstal Tšerepovets-2  RUS-3  58  3  15  18  66  –  –  –  –  – 2007–2008  Severstal Tšerepovets-2  RUS-3  26  8  15  23  57  –  –  –  –  –   TsSK VVS Samara  RUS-2  16  0  3  3  12  –  –  –  –  –   TsSK VVS Samara-2  RUS-3  –  –  –  –  –  –  –  –  –  – 2008–2009  HK Lipetsk  RUS-2  27  1  4  5  34  –  –  –  –  –   Severstal Tšerepovets-2  RUS-2  12  2  3  5  12  14  2  2  4  14 2009–2010  Severstal Tšerepovets  KHL  43  0  0  0  20  –  –  –  –  –   Almaz Tšerepovets  MHL  13  4  5  9  14  3  0  0  0  4 2010–2011  Severstal Tšerepovets  KHL  26  3  5  8  30  4  0  0  0  6   Almaz Tšerepovets  MHL  10  2  3  5  12  5  0  1  1  4 2011–2012  Severstal Tšerepovets  KHL  47  3  8  11  69  6  0  0  0  6   Almaz Tšerepovets  MHL  –  –  –  –  –  9  1  2  3  22 2012–2013  Severstal Tšerepovets  KHL  39  4  15  19  55  10  0  2  2  4 2013–2014  Severstal Tšerepovets  KHL  50  3  10  13  42  –  –  –  –  – 2014–2015  TsSKA Moskova  KHL  49  4  12  16  48  11  0  0  0  6 2015–2016  TsSKA Moskova  KHL  50  4  13  17  41  9  0  5  5  20 2016–2017  TsSKA Moskova  KHL  45  2  21  23  57  10  2  6  8  6  MM  10  3  2  5  4 2017–2018  TsSKA Moskova  KHL  44  0  16  16  24  21  1  2  3  18  OK  6  0  2  2  2               MM  8  0  1  1  2 2018–2019  Florida Panthers  NHL  32  0  8  8  12  –  –  –  –  –   Winnipeg Jets  NHL  0  0  0  0  0  –  –  –  –  – 2019–2020  TsSKA Moskova  KHL  56  4  14  18  24  4  0  0  0  4 2020–2021  TsSKA Moskova  KHL  48  4  14  18  75  23  0  2  2  8 2021–2022  TsSKA Moskova  KHL  26  0  0  0  6  19  0  4  4  6 2022–2023  TsSKA Moskova  KHL  22  0  5  5  6   –  –  –  –  –   Avangard Omsk  KHL  24  0  1  1  10  6  0  0  0  2 2023–2024  Avangard Omsk  KHL  60  0  8  8  36  12  0  0  0  4 14 kautta  yhteensä  KHL  629  31  142  173  543  135  3  21  24  90

Lähteet

Viitteet

Luokka:Venäläiset jääkiekkoilijat
Luokka:Venäläiset olympiavoittajat
Luokka:Vuonna 1990 syntyneet
Luokka:Elävät henkilöt